**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Στα μέσα του 11ου αιώνα πραγματοποιείται στη Δυτική Ευρώπη μια γεωργική επανάσταση.

2. Η περίοδος της Φραγκοκρατίας στον ελλαδικό χώρο αρχίζει με την άλωση της Κωνσταντινούπολης από τους Σταυροφόρους.

3. Μετά την αποκατάσταση στον βυζαντινό θρόνο του αυτοκράτορα Ισαακίου Β΄ Αγγέλου οι σταυροφόροι εγκατέλειψαν την Κωνσταντινούπολη.

4. Το έργο της ανάκτησης της Κωνσταντινούπολης από τους Λατίνους έφερε σε πέρας ο αυτοκράτορας της Νίκαιας Ιωάννης Βατάτζης.

5. Η Ρωσία φιλοδόξησε να γίνει κληρονόμος των πνευματικών παραδόσεων του Βυζαντίου μετά την άλωση της Κωνσταντινούπολης από τους σταυροφόρους.

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο:

α. αυτοκρατορική στέψη του Καρόλου του Μεγάλου (Καρλομάγνου)

β. Σχίσμα των δύο Εκκλησιών

γ. οργάνωση των πρώτων θεμάτων στη Μ. Ασία

δ. Πρώτη Σταυροφορία

ε. αποκατάσταση των εικόνων

(μονάδες 5)

**Μονάδες 10**

**1.β.** Να προσδιορίσετε το περιεχόμενο των ιστορικών όρων: *τελετή της περιβολής, γενίτσαροι.*

**Μονάδες 7 + 8 = 15**